एयरटेल, आईडिया, वोडाफोन और जियो के बढ़े दाम तो बॉलीवुड एक्टर बोले- सबके अच्छे दिन एक साथ आ गए...  
टेलीकॉम कंपनियों ने बढ़ाए दाम तो बॉलीवुड एक्टर ने साधा निशाना
एक्टर ने ट्वीट कर कहा कि सबके अच्छे दिन आ गए
ट्वीट बटोर रहा है सुर्खियां
महंगाई ने अपने पैर चारों तरफ पसारने शुरू कर दिए हैं. इसका असर टेलीकॉम कंपनियों में भी साफ देखने को मिल रहा है. दरअसल, एयरटेल (Airtel), वोडाफोन आइडिया (Vodafone-Idea) और जियो (Jio) ने अपनी प्रीपेड मोबाइल सेवाओं की दरों में करीब 40 से 50 प्रतिशत वृद्धि करने की घोषणा की है. ऐसे में एयरटेल, वोडाफोन आइडिया और जियो के सभी प्लान भी महंगे हो गए हैं. टेलीकॉम कंपनियों की इस वृद्धि से आम जनता पर तो असर पड़ेगा ही, लेकिन हाल ही में इस मामले पर बॉलीवुड एक्टर कमाल आर खान (Kamaal R Khan) ने ट्वीट कर निशाना साधा है. अपने ट्वीट में कमाल आर खान ने तंज कसते हुए लिखा कि आखिरकार सबके अच्छे दिन एक साथ आ गए. 
#Airtel#Vodafone#Idea and #Jio have increased 40-50% rates and now everybody's bill will be almost double. Superb! Finally Sabke #AccheDin Ek Saath Aa Gaye. Because all Hindu Muslim Sikh Issai are using the phones.????????

इस वृद्धि पर आया एक्टर कमाल आर खान (Kamaal R Khan) का यह ट्वीट सोशल मीडिया पर जमकर सुर्खियां बटोर रहा है, साथ ही लोग इसपर खूब रिएक्शन भी दे रहे हैं. कमाल आर खान ने एयरटेल (Airtel), वोडाफोन आइडिया (Vodafone-Idea) और जियो (Jio) को लेकर ट्वीट करते हुए लिखा, "एयरटेल, वोडाफोन, आइडिया और जियो ने अपने रेट 40 से 50 प्रतिशत बढ़ा दिए हैं और अब सबके बिल भी लगभग डबल होकर आएंगे. शानदार! आखिरकार सबके अच्छे दिन एक साथ आ गए. क्योंकि सभी हिंदू, मुस्लिम, सिख, ईसाई फोन का इस्तेमाल करते हैं."
बता दें कि एयरटेल (Airtel India) ने अपनी सेवाओं में वृद्धि की जानकारी देते हुए कहा था कि नये प्लान उपभोक्ताओं को 42 प्रतिशत तक महंगे पड़ेंगे. बयान में कहा गया, 'एयरटेल के नये प्लान के अनुसार शुल्क में 50 पैसे प्रति दिन से लेकर 2.85 रुपये प्रति दिन तक की वृद्धि की गयी है और इनके साथ डेटा एवं कॉलिंग के लाभ की पेशकश की गयी है. वहीं जियो (Jio) ने अपने दामों में उछाल की जानकारी देते हुए कहा कि जियो की नयी दरें छह दिसंबर से प्रभावी होंगी और 40 प्रतिशत तक महंगी होंगी. कंपनी ने एक बयान में कहा कि वह उपभोक्ता-प्रथम के अपने सिद्धांतों पर टिकी हुई है. कंपनी ने दावा किया है कि वह इस कारण शुल्क 40 प्रतिशत तक बढ़ाने के साथ 300 प्रतिशत तक अधिक फायदे भी देगी.